James Stewart

James Maitland «Jimmy» Stewart (født 20. mai 1908 i  Indiana i Pennsylvania, død 2. juli 1997 i Los Angeles i California) var en amerikansk skuespiller og offiser i flyvåpenet.  


== Skuespiller ==
Stewart var kjent for å personifisere den vanlige mannen som møter motgang, men som alltid forsøker å løse problemet på den beste måten – en framstilling som i mye speilet hans egen personlighet og omdømme som gentleman.


== Militærtjeneste ==

Under den andre verdenskrigen tjenestegjorde Stewart i det amerikanske luftvåpenet. Han var 33 år gammel og filmstjerne da han meldte seg til tjeneste som menig i 1941. Under øving i USA fløy han blant annet B-17 Flying Fortress og han tjenestegjorde delvis som instruktør på tomotors fly for yngre tjenestmenn. I november 1943 ble han overført fra USA til tjeneste for de allierte i Europa. En skvadron på 20 B-24 bombefly fløy fra Iowa via Florida, Puerto Rico, Britisk Guyana, Brasial, Senegal og Marokko til Tibenham i Norfolk. B-24 måtte på grunn av rekkevidden dele opp turen fra Nord-Amerika og fylle drivstoff mange ganger. Han ledet blant annet second combat wing i Eighth Air Force og ble i 1945 dimittert med grade oberst. Han fløy blant annet bombeflyet B-24 stasjonert i East Anglia. Stewart returnerte til USA i september 1945 etter mer en fire år i tjeneste med utmerkelsene distinguished flying cross, air medal og den franske croix de guerre. Han hadde minst 20 bombetokt i Europa under andre verdenskrig, og gikk på fire år fra å være menig til å bli oberst. Stewart var en av svært få i USAs militære historie som gikk fra menig til oberst på fire år. Stewart medvirket julaften 1943 i bombetokt over Berlin. Hardy Krügers hus ble ødelagt i angrepet og da de to senere ble venner uttalte Krüger at han var glad for å bli bombet av en venn. Stewart forble i reservestyrkene etter andre verdenskrig og President Eisenhower utnevnte i 1959 Stewart til brigadegeneral. Han fløy et bombetokt under Vietnamkrigen, og ble pensjonert fra luftforsvaret 1968.


== Utmerkelser ==

Stewart har mottatt to Oscarstatuetter: En for beste mannlige hovedrolle i filmen En nydelig historie i 1941, og en æres-Oscar for femti år med minneverdig innsats i 1985. Han har blitt nominert til beste mannlige hovedrolle for Mr. Smith kommer til Washington (1940), Livet er vidunderlig (1947), Harvey (1951) og En studie i mord (1960).
Stewart har fått en stjerne på Hollywood Walk of Fame og i 1985 mottok han Presidentens frihetsmedalje i Det hvite hus av president Ronald Reagan. I 1999 ble han kåret til tidenes tredje største mannlige filmlegende av Det amerikanske filminstituttet.


== Filmografi (utvalg) ==

1936 – Hustru kontra sekretær

1936 – Storbyens fristelser

1936 – Sladderen går

1937 – Den siste gangster

1938 – To verdener

1938 – Du kan ikke ta det med dig

1939 – Som skapt for hverandre

1939 – Mr. Smith kommer til Washington

1939 – Jeg er ingen engel

1940 – Butikken om hjørnet

1940 – En nydelig historie

1941 – Blant stjerner og kometer

1946 – Livet er vidunderlig

1948 – Repet

1950 – Harvey

1952 – Verdens største show

1953 – Menneskejakt

1954 – Vinduet mot bakgården

1955 – Mannen fra Laramie

1956 – Mannen som visste for meget

1958 – Vertigo

1959 – En studie i mord

1962 – Mannen som skjøt Liberty Valance

1962 – Vi vant Vesten

1965 – Flyet som forsvant

1977 – Airport '77 – Flight 23 savnet

1978 – Utrolige Lassie


== Referanser ==


== Eksterne lenker ==
(en) Offisielt nettsted 
(en) James Stewart – kategori av bilder, video eller lyd på Commons 
(en) James Stewart – galleri av bilder, video eller lyd på Commons 
(en) James Stewart på Internet Movie Database 
(sv) James Stewart i Svensk Filmdatabas 
(da) James Stewart på Filmdatabasen 
(da) James Stewart på Scope 
(fr) James Stewart på Allociné 
(en) James Stewart på AllMovie 
(en) James Stewart hos Turner Classic Movies 
(en) James Stewart hos Rotten Tomatoes 
(en) James Stewart hos The Movie Database 
(en) James Stewart hos Internet Broadway Database 
(en) James Stewart på Discogs 
(en) James Stewart på MusicBrainz 
(en) James Stewart på Songkick 
(en) James Stewart hos American National Biography